Egzotikus kényeztetés – Szépülj Afrika kincseivel! - bien.hu
Egzotikus kényeztetés – Szépülj Afrika kincseivel!
Póta Szilvia, 2015.10.21.
Tudtad, hogy a legnépszerűbb szépségápolási összetevők számottevő része Afrikából származik? Az ott élő népek a természet mágikus erejéhez nyúlnak, ha egészségük, vagy éppen fiatalságuk megőrzéséről van szó. Ezek az egzotikus kozmetikumok csodákat tehetnek a bőröddel és a hajaddal is!
1/4 Fáradt, szürke arcbőr ellen
Az antioxidánsban gazdag rooibos tea jótékony hatással van a bőrre és a hajra egyaránt, akár helyileg, akár ital formájában használjuk.
Tudományos bizonyíték van rá, hogy a benne lévő alfa-hidroxi-savak megelőzhetik a bőr korai öregedését, és enyhíthetik a ráncokat.
Az afrikai vörös teaként is nevezett rooibos nagyszerű a fáradt szemekre is. Ébredés után áztass be egy arctisztító kendőt langyos teába, majd törölgesd meg vele az arcodat, vagy várd meg, míg kihűl a filter, és helyezd rá a szemeidre.
Mindez amellett, hogy felfrissíti az arcbőrt és a szem környékét, enyhítheti a fáradtsággal járó tüneteket is.
A teát por formában gyakran használják az olyan bőrproblémák ellen is, mint az ekcéma, vagy a pattanások.
2/4 Megoldás a bőrszárazságra
Kép forrása: getfitandhealthy.pw
Bár a világ szinte minden pontján használják a különböző kozmetikumokban, a shea vaj alapvetően Nyugat-Afrikából, Burkina Fasóból származik.
A sheadió terméséből az afrikai nők krémet készítenek, majd ezzel kenik be magukat tetőtől-talpig.
A shea vaj kiváló hidratáló, különösen hatékony a száraz bőr ellen.
Emellett a benne lévő lupeol cinnamate nevű anyagnak köszönhetően felveszi a harcot a gyulladással is. Ez a különleges bőrápoló vaj gazdag A és E-vitamin forrás, csökkenti az UV sugárzás káros hatásait, és létfontosságú esszenciális zsírsavakkal látja el a bőrt.
Ha pedig mindez nem lenne elég, a bőr rugalmasságáért felelős kollagén termelődését is elősegíti.
Elalvás előtt kend be vele gazdagon a kezeidet majd húzz rá kesztyűt, így fokozhatod a hidratáló hatást. A vajat akár a hideg csípte bőrön is használhatod, de ajakápolónak is tökéletes. Keverd össze narancsolajjal, kakaóvajjal, vagy kókuszolajjal, így saját készítésű illatos ajakbalzsamot kapsz!
Címkék: szépségápolás, bőrápolás, szépség, afrika, kozmetikumok